
AMCAN(ION)
· Meithrin y sgiliau a’r cymwyseddau angenrheidiol ar gyfer gyrfa gadarn a datblygiad proffesiynol ar gyfer y cyd-destun gwaith yn y dyfodol.


DEILLIANNAU DYSGU
Ar ôl cwblhau’r modwl hwn yn llwyddiannus, dylai’r myfyriwr allu:
· Gwerthuso sgiliau cyflogadwyedd personol a’u cysondeb â'r sgiliau sydd eu hangen ar gyfer arfer proffesiynol mewn amgylchedd go iawn neu ffug.
· Adeiladu brand personol a hyrwyddo hunaniaeth broffesiynol ar gyfer cyfle penodol.

CYNNWYS DANGOSOL
· Dadansoddi eich sector cyflogaeth er mwyn nodi problemau, bylchau yn y farchnad a sut y gallwch ychwanegu gwerth ar gyfer cyflogadwyedd cynaliadwy.
· Adeiladu eich brand a hyrwyddo hunaniaeth broffesiynol trwy ddadansoddi sgiliau personol a chynllunio datblygiad personol.
· Technolegau cyfoes: datblygu presenoldeb personol ar-lein (e.e. adeiladu gwefan sylfaenol/cyfryngau cymdeithasol/blogiau/flogiau ac ati).
· Chwilio technegau ar gyfer cyfleoedd cyflogaeth/hunangyflogaeth. 
· Mabwysiadu dulliau rheoli prosiect (diffinio’r broblem; pennu’r nodau a’r amcanion, cerrig milltir a monitro, gwerthuso).
· Cydweithio, rhwydweithio, adeiladu cyfalaf cymdeithasol, cyd-drafod a dylanwadu. 
· Ymwybyddiaeth, deallusrwydd emosiynol, llesiant a chydnerthedd.
· Moeseg, gwerthoedd, amrywiaeth, cynhwysiant, ymwybyddiaeth ryngddiwylliannol a stiwardiaeth gyfrifol: ystyriaethau, heriau a gweithredoedd. 
· Mynegiant diwylliannol ac ieithyddol.







Dyraniad Amser Astudio

Mae’r amser astudio ar gyfer y modwl wedi ei rannu fel a ganlyn:
	Math o weithgaredd
	Oriau
	Canran

	Dysgu wedi’i amserlennu
	48
	24%

	Dysgu annibynnol
	152
	76%

	Dysgu drwy leoliadau
	
	

	CYFANSWM
	200
	100%




ASESU

Elfen Asesu 1
(Ticiwch un)
	☒	Arholiad ysgrifenedig
	☒	Gwaith cwrs
	☐	Ymarferol



	Dull asesu
	Maint
	Pwysiad

	Portffolio ar-lein
	 2,000 o eiriau neu gyfwerth 
	50%



Elfen Asesu 2
(Ticiwch un)
	☐	Arholiad ysgrifenedig
	☒	Gwaith cwrs
	☐	Ymarferol



	Dull asesu
	Maint
	Pwysiad

	Aseiniad
	2,000 o eiriau neu gyfwerth
	50%



Crynodeb o’r Asesiad

	Math o weithgaredd
	Canran

	Arholiad ysgrifenedig
	

	Gwaith cwrs
	100%

	Ymarferol
	

	CYFANSWM
	100%

 ASESIAD 1
ATODIAD GA36b

	MANYLEB ASESU LEFEL 5 



	Enw'r myfyriwr:
	     
	Rhif adnabod y myfyriwr:
	

	Rhaglen:
	Portffolio graddau Chwaraeon, Iechyd ac Addysg Awyr Agored

	Modiwl:
	Gwneuthurwyr Newid: Adeiladu eich Brand Personol ar gyfer Cyflogaeth Gynaliadwy


	Cod y modiwl:
	BMSS5006 C
	Cyfraniad at Asesiad Cyffredinol y Modwl (%):

	50%

	Darlithydd:
	Kate Piper
	Gwiriwr Mewnol:
	Heddwen Davies

	Teitl yr Aseiniad:
	E-Bortffolio Tystiolaeth o Ddysgu
	Nifer o eiriau (neu gyfwerth):
	2,000 

	Dyddiad cyflwyno:
	24ain Chwefror, 2023
	Dyddiad dychwelyd marciau dros dro ac adborth ysgrifenedig:
	24ain Mawrth, 2023

	Dull cyflwyno:
	Lle bo’n ymarferol ac yn bosibl, rhaid cyflwyno pob asesiad ysgrifenedig drwy Turnitin, oni nodir yn wahanol gan y Darlithydd. (PEIDIWCH â rhoi’r fanyleb asesu hon i mewn i Turnitin neu bydd yn cyfateb i lawer o bethau tebyg mewn cyflwyniadau myfyrwyr eraill.)
Dull cyflwyno arall (os ydy’n berthnasol): 
Bydd cyflwyno’r asesiad yn hwyr yn arwain at ddyfarnu marc cosb hwyr.  Cosbau am gyflwyno’n hwyr: Hyd at un wythnos yn hwyr, marc uchafswm o 40%.  Dros un wythnos yn hwyr, 0%.  Y Panel Amgylchiadau Esgusodol yn unig all gymeradwyo newid dyddiadau cyflwyno.

	Gonestrwydd academaidd / cyfeirnodi:
	Mae gonestrwydd academaidd yn ofynnol. Ym mhrif ran eich cyflwyniad rhaid i chi gydnabod awduron y mae’ch gwaith wedi’i seilio ar eu hymchwil a’u syniadau. Dylech atodi rhestr gyfeiriadau i’ch cyflwyniad sy’n nodi’r llyfrau, erthyglau, ac ati rydych wedi’u defnyddio, wedi cyfeirio atynt neu wedi’u dyfynnu er mwyn cwblhau’r asesiad hwn. 











	Deilliannau Dysgu’r Modiwl 
(o faes llafur y modiwl)

	· Gwerthuso sgiliau cyflogadwyedd personol a’u cysondeb â'r sgiliau sydd eu hangen ar gyfer arfer proffesiynol mewn amgylchedd go iawn neu ffug.
· Adeiladu brand personol a hyrwyddo hunaniaeth broffesiynol ar gyfer cyfle penodol.







	
DISGRIFIAD O'R DASG



Asesiad 1 (50%) 
E-bortffolio i baratoi am leoliad gwaith ac/neu cyfleoedd gyrfa yn y dyfodol.  
Dylech seilio eich e-bortffolio ar swydd gysylltiedig/ddisgwyliedig yn y dyfodol. Er enghraifft: 
· Cais am y cwrs TAR  
· Hyfforddwr cryfder a chyflyru 
· Hyfforddwr awyr agored 
· Hyfforddi 
· Yr union rôl byddwch yn ei chyflawni ar gyfer eich lleoliad gwaith gwirfoddol yn y modwl hwn.  
 
Llwybr a: Profiad Lleoliad Gwaith
Elfennau Llwybr a: CV; Datganiad Personol/Llythyr eglurhaol; dogfennau lleoliad gwaith; Ffocws allweddol y lleoliad (200 gair).

Llwybr b: Gweithgareddau llyfr log DPP
Elfennau llwybr b: CV; Datganiad Personol/Llythyr eglurhaol; Ffocws allweddol rhesymeg gweithgareddau llyfr log DPP (1500 gair).


Mae pedair elfen i’r asesiadau:  
(Llwybr a & b) CV: Crynhowch eich diddordebau personol, eich cymwysterau a’ch profiadau er mwyn eich cyflwyno eich hun fel yr ymgeisydd gorau. 
Datganiad Personol / Llythyr eglurhaol: adfyfyriwch ar eich profiadau yn y gorffennol, eich diddordebau a’ch nodau yn y dyfodol, a’ch addasrwydd ar gyfer y swydd / yr yrfa o’ch dewis.  

(Llwybr a) Dogfennau’r Lleoliad Gwaith:  Bydd Kate yn mynd drwy’r rhain gyda chi.  Caiff darparwr y lleoliad ei gynnwys a bydd angen llofnodi a llenwi eu ffurflenni eu hun.  Dylai’r holl ffurflenni gael eu cwblhau erbyn y dyddiad terfyn.   

(Llwybr a & b)  Prif Ffocws (200/1500): Bydd Asesiad 2 yn ei gwneud yn ofynnol i chi adfyfyrio ar eich lleoliad gwaith.  Yn rhan o’r adfyfyrio hwn, mae’n ofynnol i chi fod â ffocws gydol y lleoliad.  Byddwch yn ysgrifennu am hyn yn rhan o’ch adfyfyrio yn Asesiad 2. Esboniwch eich ffocws – adnoddau allweddol (polisïau / papurau / llenyddiaeth); pam dewis y ffocws hwn; sut bydd y ffocws hwn yn cefnogi eich opsiynau o ran gyrfa yn y dyfodol.  



Enghreifftiau o ffocws:  
·  Ysgolion: Technegau rheoli ymddygiad; y cwricwlwm newydd; gwahaniaethu a chynhwysiant; y cyfnod sylfaen; syniadau addysgu penodol... 
· Cyfleusterau awyr agored: cyflwyno polisïau allweddol; cyflwyno safonau allweddol (National Governing Bodies); arddull hwyluso; gweithdrefnau iechyd a diogelwch; ffocws addysgu penodol... 
· Cyfleoedd Gwyddor Chwaraeon ac Ymarfer Corff: grwpiau cleientiaid allweddol/penodol; agweddau rheoli allweddol; gwelliannau allweddol / penodol ar gyfer chwaraeon /ffitrwydd... 
· Arall / Mwy cyffredinol: diddordebau maeth (gyda neu heb grwpiau cleientiaid allweddol); trefniadaeth; gwaith tîm / rheoli tîm; sgiliau meddalwedd...

Mwy o fanylion yn llwybr llyfr log DPP:

- Gweithgaredd penodol wedi'i ddewis; adnoddau a safonau (NGBs) sy'n gysylltiedig â gweithgaredd; manylion am safonau – pam ydych chi'n gweithio tuag at y dyfarniad hwn, pwysigrwydd a pherthnasedd y dyfarniad; rhagofynion (gwiriadau sgiliau)/ profiadau gofynnol (dadansoddiad o'ch sgiliau eich hun yn y maes hwn)





































	CANLLAWIAU I FYFYRWYR WRTH GWBLHAU TASGAU



SYLWER: Mae’r canllawiau a nodir isod yn gysylltiedig â’r pum maen prawf asesu generig drosodd.

1. Sgiliau Ymgysylltu â Llenyddiaeth
Mae’n rhaid i’ch gwaith gael ei lywio a’i gefnogi gan ddeunydd ysgolheigaidd sy’n berthnasol i’r dasg/tasgau a osodwyd ac sy’n canolbwyntio arni/arnynt.    Dylech ddarparu tystiolaeth i ddangos eich bod wedi cael mynediad at ystod briodol o ffynonellau, a allai fod yn academaidd, yn llywodraethol a diwydiannol; gall y ffynonellau hyn gynnwys erthyglau cyfnodolion academaidd, gwerslyfrau, erthyglau newyddion cyfredol, dogfennau sefydliadol a gwefannau.  Dylech ystyried hygrededd eich ffynonellau; fel arfer mae cyfnodolion academaidd yn ffynonellau credadwy iawn, ond mae’n rhaid ystyried/dethol gwefannau’n ofalus iawn a dylid eu defnyddio’n gynnil.   Dylai unrhyw ffynhonnell a ddefnyddiwch fod yn gyfredol, a’r rhan fwyaf wedi’u cyhoeddi o fewn y pum mlynedd diwethaf, er y gall darnau arloesol/pwysig o waith yn y maes fod yn hŷn.  Mae’n rhaid i chi ddarparu tystiolaeth o’ch ymchwil/gwaith darllen eich hun trwy gydol eich gwaith, gan ddefnyddio system gyfeirnodi addas, gan gynnwys cyfeiriadau yn y testun ym mhrif ran eich gwaith a rhestr gyfeiriadau ar ddiwedd eich gwaith. 
[bookmark: _Hlk93905104]Canllawiau penodol i'r asesiad hwn: Dim marciau ond efallai bod llenyddiaeth neu adnoddau cysylltiedig gan eich prif ffocws. Dylid cyfeirnodi a dyfynnu’r rhain yn gywir.  


2. Sgiliau Gwybodaeth a Dealltwriaeth
Ar lefel 5, dylech allu dangos: gwybodaeth gadarn a dealltwriaeth feirniadol o gysyniadau ac egwyddorion sefydledig y maes pwnc a’r ffordd y mae’r egwyddorion hynny wedi datblygu; gwybodaeth am y prif ddulliau ymholi yn y ddisgyblaeth.  Mae gwybodaeth yn ymwneud â’r ffeithiau, y wybodaeth a’r sgiliau rydych wedi’u caffael trwy eich dysgu.  Rydych yn arddangos eich dealltwriaeth trwy ddehongli ystyr y ffeithiau a’r wybodaeth. Golyga hyn fod angen i chi ddethol a chynnwys yn eich gwaith y cysyniadau, y technegau, y modelau, a’r theorïau ac ati sy’n briodol i’r dasg/tasgau a osodwyd.  Dylech chi fod yn gallu esbonio’r theorïau, y cysyniadau, ac ati yn ystyrlon i ddangos eich dealltwriaeth.  Hefyd bydd eich marc/gradd yn amodol ar i ba raddau rydych yn arddangos eich gwybodaeth a’ch dealltwriaeth. 
Canllawiau penodol i'r asesiad hwn: Dangosir gwybodaeth a dealltwriaeth drwy’ch datganiad personol; ac ysgrifennu am eich prif ffocws.  Dangoswch wybodaeth am rolau a chyfrifoldebau perthnasol, a gwerthoedd o fewn y swydd neu yrfa yn ogystal â phwysigrwydd enghreifftiau llyfr log DPP ar gyfer datblygiad..



3. Sgiliau Gwybyddol a Deallusol
Dylech chi fod yn gallu dadansoddi gwybodaeth yn feiriniadol, a chynnig datrysiadau i broblemau sy'n codi o'r dadansoddiad hwnnw, gan gynnwys mesur priodolrwydd ymagweddau gwahanol at ddatrys problemau yn feirniadol. Mae'n rhaid i’ch gwaith gynnwys tystiolaeth o feddwl rhesymegol, dadansoddol, gwerthuso a synthesis Er enghraifft, archwilio a thorri gwybodaeth i lawr yn rhannau, gwneud casgliadau, casglu, cymharu a chyferbynnu gwybodaeth.  Ystyr hyn yw nid disgrifio ‘beth’ yn unig! Ond hefyd cyfiawnhau: Pam? Sut? Pryd? Pwy? Ble? Ar ba gost? Ar bob adeg, mae'n rhaid i chi ddarparu cyfiawnhad/tystiolaeth dros eich dadleuon a'ch dyfarniadau.  Mae tystiolaeth eich bod wedi myfyrio ar syniadau rhai eraill o fewn maes y pwnc yn hanfodol i chi ddarparu dadl resymol a gwybodus o fewn eich gwaith.  Ymhellach, dylech chi ddarparu tystiolaeth eich bod yn gallu gwneud dyfarniadau cadarn a dadleuon argyhoeddiadol gan ddefnyddio data a chysyniadau, gyda dealltwriaeth o gyfyngiadau gwybodaeth, a sut mae hyn yn dylanwadu ar ddadansoddiadau a dehongliadau. Mae casgliadau cadarn dilys yn angenrheidiol ac mae'n rhaid iddynt ddeillio o gynnwys eich gwaith.   Lle bo’n berthnasol, gellir cynnig atebion ac argymhellion amgen.
Canllawiau penodol i'r asesiad hwn: Dangosir dyfarniadau a gwerthusiadau mewn asesiadau risg a dogfennau paratoi eraill.  Dangosir meddwl dadansoddol allweddol wrth ysgrifennu am eich prif ffocws.  



4. Sgiliau Ymarferol
Ar lefel 5, dylech chi fod yn gallu defnyddio/trefnu ystod o dechnegau sefydliedig o fewn y ddisgyblaeth, a chymhwyso cysyniadau ac egwyddorion isorweddol y tu allan i'r cyd-destun y cawsant eu hastudio ynddo gyntaf, gan gynnwys, lle bo'n briodol, cymhwyso'r egwyddorion hynny o fewn cyd-destun cyflogaeth. Dylech chi allu dangos sut y mae’r cysyniadau a’r syniadau sy’n gysylltiedig â’r pwnc yn berthnasol i sefyllfaoedd yn y byd go iawn a/neu mewn cyd-destun penodol.  Sut maent yn gweithio’n ymarferol?  Byddwch yn defnyddio modelau, dulliau, technegau a/neu theorïau, yn y cyd-destun hwnnw, i asesu sefyllfaoedd presennol, efallai er mwyn llunio cynlluniau neu atebion i ddatrys problemau, neu i greu arteffactau, a rhai ohonynt yn gallu bod yn greadigol.  Mae hyn yn debygol o gynnwys, er enghraifft, defnyddio arteffactau, enghreifftiau ac achosion o’r byd go iawn, cymhwyso model o fewn sefydliad a/neu feincnodi un theori neu sefydliad yn erbyn rhai eraill yn seiliedig ar feini prawf penodedig.  Dylech chi ddangos ymwybyddiaeth o gyfyngiadau cysyniadau a theorïau pan gânt eu cymhwyso mewn cyd-destunau penodol.

Cyfarwyddyd penodol i'r asesiad hwn: Mae CVs yn gyffredin mewn cyd-destun cyflogaeth a dylid eu datblygu wrth i chi barhau ar hyd eich taith gyrfa. Felly, bydd creu'r rhain yn dechrau neu'n parhau â'r daith hon. Mae cyflwyno'r dogfennau hyn yn arbennig o bwysig wrth wneud cais am swyddi neu ddyrchafiad. Yn ogystal, bydd elfennau eraill eu hystyried hefyd o ran sgiliau ymarferol er enghraifft, datganiadau personol, a threfnu dogfenau / ffurflenni.



5. Sgiliau Trosglwyddadwy ar gyfer Bywyd ac Arfer Proffesiynol 
Mae'n rhaid i’ch gwaith gyflwyno tystiolaeth o’r rhinweddau a’r sgiliau trosglwyddadwy angenrheidiol ar gyfer cyflogaeth sy’n gofyn am ymarfer cyfrifoldeb personol a gwneud penderfyniadau.  Mae hyn yn cynnwys arddangos: datblygiad proffesiynol i ddatblygu sgiliau sy'n bodoli a chaffael cymwysterau newydd fydd yn eich galluogi i gymryd cyfrifoldeb arwyddocaol o fewn sefydliadau; eich bod yn gallu dechrau a chwblhau tasgau a gweithdrefnau, boed yn unigol a/neu ar y cyd; eich bod yn gallu defnyddio cyfryngau priodol i gyfathrebu gwybodaeth, dadleuon a dadansoddiad yn effeithiol mewn amrywiaeth o ffurfiau i gynulleidfaoedd arbenigol ac anarbenigol; rhuglder mynegiant; eglurdeb ac effeithiolrwydd mewn cyflwyniad a threfniadaeth. Dylai’r gwaith fod yn gydlynol ac wedi’i strwythuro’n dda o ran ei gyflwyniad a’i drefn.

Canllawiau penodol i'r asesiad hwn: E-bortffolio
Bydd cyflwyno, defnyddio gwahanol feddalwedd ac ymgysylltu wrth ddechrau'r daith yrfaol yn cael eu hystyried yn sgiliau trosglwyddadwy ar gyfer bywyd ac ymarfer proffesiynol. Mae’r marc hwn hefyd yn cynnwys llenwi holl ffurflenni’r lleoliad gwaith yn gywir.  


· Ysgrifennwch yn Gymraeg neu Saesneg y DU ac mewn arddull busnes/academaidd briodol yn defnyddio cyfrwng sy’n addas i’r dasg. Cyfeiriwch at adnoddau Moodle ychwanegol am arweiniad ar gynhyrchu mapiau meddwl, gwefannau a CV. 
· Canolbwyntiwch ar y tasgau a osodir yn yr aseiniad yn unig.
· Hyd: 2000 gair (neu gyfatebol) +/- 10% (tynnir 5 o’r cyfanswm marciau os byddwch yn mynd dros yr uchafswm geiriau).
· Defnyddiwch wiriwr sillafu a gramadeg cyn cyflwyno.

Adnoddau Hanfodol:
· Adnoddau wedi'u rhestru ar Moodle
· Llawlyfr y modiwl a'r rhestr ddarllen 
· Canllaw Cyfeirio Prifysgol Cymru Y Drindod Dewi Sant
· Y meini prawf asesu isod








	
 FFURFLEN ADBORTH MYFYRWYR



Noda’r adran hon i ba raddau y mae’r meini prawf asesu yn cael eu harddangos gennych, sydd yn ei dro’n pennu’ch marc. Dangosir y marciau sydd ar gael ar gyfer pob categori sgiliau. Bydd darlithwyr yn defnyddio’r lle a ddarperir i roi sylwadau ar gyflawniad y dasg/tasgau, gan gynnwys y meysydd hynny rydych wedi gwneud yn dda ynddynt a’r meysydd a fyddai’n elwa o gael eu datblygu/gwella.

Tudalen 13 o 25


	Meini Prawf Asesu Generig
	Marciau sydd ar gael
	Marciau 
a ddyfarnwyd

	1. Sgiliau Ymgysylltu â Llenyddiaeth

	0
	

	




	
	

	
	
	

	2. Sgiliau Gwybodaeth a Dealltwriaeth
	20
	

	




	
	

	
	
	

	3. Sgiliau Gwybyddol a Deallusol

	10
	

	




	
	

	
	
	

	4. Sgiliau Cymhwyso Ymarferol
	40
	

	





	
	

	
	
	

	5. Sgiliau Trosglwyddadwy ar gyfer Bywyd ac Arfer Proffesiynol

	30
	

	




	
	

	
	
	



	Marc Asesiad (Mae marciau asesiadau’n amodol ar gadarnhad y Bwrdd Arholi.  Diben y sylwadau a’r marciau hyn yw rhoi adborth ar waith modiwl a rhoi arweiniad yn unig, nes y cânt eu cadarnhau.)
	Cosbau Cyflwyno'n Hwyr (ticiwch os yw’n berthnasol)
	%

	
	Hyd at 1 wythnos yn hwyr (Uchafswm o 40%)
	
	

	
	Dros 1 wythnos yn hwyr, (0%.)

ASESIAD 2
ATODIAD GA36b

	MANYLEB ASESU LEFEL 5 



	Enw'r myfyriwr:
	     
	Rhif adnabod y myfyriwr:
	

	Rhaglen:
	Portffolio graddau Chwaraeon, Iechyd ac Addysg Awyr Agored

	Modiwl:
	Gwneuthurwyr Newid: Adeiladu eich Brand Personol ar gyfer Cyflogaeth Gynaliadwy

	Cod y modiwl:
	BMSS5006 C
	Cyfraniad at Asesiad Cyffredinol y Modwl (%):
	50%

	Darlithydd:
	Kate Piper
	Gwiriwr Mewnol:
	Heddwen Davies

	Teitl yr Aseiniad:
	Myfyrdod yn seiliedig ar brofiad gwaith
	Nifer o eiriau (neu gyfwerth):
	2,000

	Dyddiad cyflwyno:
	Erbill, 28ain, 2023
	Dyddiad dychwelyd marciau dros dro ac adborth ysgrifenedig:
	Mai, 27ain, 2023

	Dull cyflwyno:
	Lle bo’n ymarferol ac yn bosibl, mae’n rhaid cyflwyno pob asesiad ysgrifenedig drwy Turnitin, oni nodir yn wahanol gan y Darlithydd. (PEIDIWCH â rhoi’r fanyleb asesu hon i mewn i Turnitin neu bydd yn cyfateb i lawer o bethau tebyg mewn cyflwyniadau myfyrwyr eraill.)
Dull cyflwyno arall (os ydy’n berthnasol): 
Bydd cyflwyno’r asesiad yn hwyr yn arwain at ddyfarnu marc cosb hwyr.  Cosbau am gyflwyno’n hwyr: Hyd at un wythnos yn hwyr, marc uchafswm o 40%.  Dros un wythnos yn hwyr, 0%.  Y Panel Amgylchiadau Esgusodol yn unig all gymeradwyo newid dyddiadau cyflwyno.

	Gonestrwydd academaidd / cyfeirnodi:
	Mae gonestrwydd academaidd yn ofynnol. Ym mhrif ran eich cyflwyniad mae’n rhaid i chi gydnabod awduron y mae’ch gwaith wedi’i seilio ar eu hymchwil a’u syniadau. Dylech atodi rhestr gyfeiriadau i’ch cyflwyniad sy’n nodi’r llyfrau, erthyglau, ac ati rydych wedi’u defnyddio, wedi cyfeirio atynt neu wedi’u dyfynnu er mwyn cwblhau’r asesiad hwn. 













	Deilliannau Dysgu’r Modiwl 
(o faes llafur y modiwl)

	
· Gwerthuso sgiliau cyflogadwyedd personol a’u cysondeb â'r sgiliau sydd eu hangen ar gyfer arfer proffesiynol mewn amgylchedd go iawn neu ffug.
· Adeiladu brand personol a hyrwyddo hunaniaeth broffesiynol ar gyfer cyfle penodol.







	
DISGRIFIAD O'R DASG



Asesiad 2. 
Ar ôl o leiaf 20 awr o leoliad/ oriau llyfr log DPP
Traethawd myfyrio lleoliad gwaith/ llyfr log DPP.
Ar gyfer Llwybr b – mae llyfrau log gorffenedig i'w cyflwyno gyda'r traethawd myfyrio.
Mae adfyfyrio beirniadol yn sgil allweddol sy’n ddefnyddiol nid yn unig drwy broses eich gradd ond hefyd gydol eich gyrfa yn y dyfodol. 


Agweddau ar y lleoliad gwaith i adfyfyrio arnynt:  
Adfyfyrio’n feirniadol ar eich lleoliad gwaith. 
· Cryfderau a’r datblygiad rydych wedi eu profi a’u dysgu o’ch lleoliad gwaith.  
· Meysydd i’w gwella rydych wedi sylwi arnynt 
· Materion allweddol i barhau i ddysgu amdanynt a pham.  
· Y prif ffocws o’ch dewis a beth rydych wedi’i ddysgu 
· Unrhyw wybodaeth berthnasol arall. 
· Unrhyw nodau a chamau gweithredu tuag at eich gyrfaoedd i’r dyfodol
Rhoddir mwy o wybodaeth a chefnogaeth drwy ddarlithoedd.  



	CANLLAWIAU I FYFYRWYR WRTH GWBLHAU TASGAU



SYLWER: Mae’r canllawiau a nodir isod yn gysylltiedig â’r pum maen prawf asesu generig drosodd.

1. Sgiliau Ymgysylltu â Llenyddiaeth
Mae’n rhaid i’ch gwaith gael ei lywio a’i gefnogi gan ddeunydd ysgolheigaidd sy’n berthnasol i’r dasg/tasgau a osodwyd ac sy’n canolbwyntio arni/arnynt.    Dylech ddarparu tystiolaeth i ddangos eich bod wedi cael mynediad at ystod briodol o ffynonellau, a allai fod yn academaidd, yn llywodraethol a diwydiannol; gall y ffynonellau hyn gynnwys erthyglau cyfnodolion academaidd, gwerslyfrau, erthyglau newyddion cyfredol, dogfennau sefydliadol a gwefannau.  Dylech ystyried hygrededd eich ffynonellau; fel arfer mae cyfnodolion academaidd yn ffynonellau credadwy iawn, ond mae’n rhaid ystyried/dethol gwefannau’n ofalus iawn a dylid eu defnyddio’n gynnil.   Dylai unrhyw ffynhonnell a ddefnyddiwch fod yn gyfredol, a’r rhan fwyaf wedi’u cyhoeddi o fewn y pum mlynedd diwethaf, er y gall darnau arloesol/pwysig o waith yn y maes fod yn hŷn.  Mae'n rhaid i chi ddarparu tystiolaeth o’ch ymchwil/gwaith darllen eich hun trwy gydol eich gwaith, gan ddefnyddio system gyfeirio addas, gan gynnwys cyfeiriadau yn y testun ym mhrif ran eich gwaith a rhestr gyfeiriadau ar ddiwedd eich gwaith. 

Canllawiau penodol i'r asesiad hwn: 
llenyddiaeth y prif ffocws i gael ei dyfynnu a’i chyfeirnodi’n gywir.  Bydd ymgysylltu â’r adnoddau hyn a’r llenyddiaeth yn cefnogi’r hyn y byddwch yn ei ysgrifennu am beth rydych wedi’i ddysgu am eich ffocws.  



2. Sgiliau Gwybodaeth a Dealltwriaeth
Ar lefel 5, dylech allu dangos: gwybodaeth gadarn a dealltwriaeth feirniadol o gysyniadau ac egwyddorion sefydledig y maes pwnc a’r ffordd y mae’r egwyddorion hynny wedi datblygu; gwybodaeth am y prif ddulliau ymholi yn y ddisgyblaeth.  Mae gwybodaeth yn ymwneud â’r ffeithiau, y wybodaeth a’r sgiliau rydych wedi’u caffael trwy eich dysgu.  Rydych yn arddangos eich dealltwriaeth trwy ddehongli ystyr y ffeithiau a’r wybodaeth. Golyga hyn fod angen i chi ddethol a chynnwys yn eich gwaith y cysyniadau, y technegau, y modelau, a’r theorïau ac ati sy’n briodol i’r dasg/tasgau a osodwyd.  Dylech chi fod yn gallu esbonio’r theorïau, y cysyniadau, ac ati yn ystyrlon i ddangos eich dealltwriaeth.  Hefyd bydd eich marc/gradd yn amodol ar i ba raddau rydych yn arddangos eich gwybodaeth a’ch dealltwriaeth. 

Canllawiau penodol i'r asesiad hwn: 
Mae angen cynnwys gwybodaeth a dealltwriaeth o’r rôl a’r cyfrifoldebau rydych wedi bod yn eu profi.  Bydd eich gwybodaeth a’ch dealltwriaeth o agweddau pwysig i adfyfyrio arnynt hefyd yn cael eu harddangos.   



3. Sgiliau Gwybyddol a Deallusol
Dylech chi fod yn gallu dadansoddi gwybodaeth yn feiriniadol, a chynnig datrysiadau i broblemau sy'n codi o'r dadansoddiad hwnnw, gan gynnwys mesur priodolrwydd ymagweddau gwahanol at ddatrys problemau yn feirniadol. Mae'n rhaid i’ch gwaith gynnwys tystiolaeth o feddwl rhesymegol, dadansoddol, gwerthuso a synthesis Er enghraifft, archwilio a thorri gwybodaeth i lawr yn rhannau, gwneud casgliadau, casglu, cymharu a chyferbynnu gwybodaeth.  Ystyr hyn yw nid disgrifio ‘beth’ yn unig! Ond hefyd cyfiawnhau: Pam? Sut? Pryd? Pwy? Ble? Ar ba gost? Ar bob adeg, mae'n rhaid i chi ddarparu cyfiawnhad/tystiolaeth dros eich dadleuon a'ch dyfarniadau.  Mae tystiolaeth eich bod wedi myfyrio ar syniadau rhai eraill o fewn maes y pwnc yn hanfodol i chi ddarparu dadl resymol a gwybodus o fewn eich gwaith.  Ymhellach, dylech chi ddarparu tystiolaeth eich bod yn gallu gwneud dyfarniadau cadarn a dadleuon argyhoeddiadol gan ddefnyddio data a chysyniadau, gyda dealltwriaeth o gyfyngiadau gwybodaeth, a sut mae hyn yn dylanwadu ar ddadansoddiadau a dehongliadau. Mae casgliadau cadarn dilys yn angenrheidiol ac mae'n rhaid iddynt ddeillio o gynnwys eich gwaith.   Lle bo’n berthnasol, gellir cynnig atebion ac argymhellion amgen.

Canllawiau penodol i'r asesiad hwn: 
Dangosir sgiliau gwybyddol a deallusol wrth arddangos eich dadansoddiad eich hun o’ch profiad. Mae dyfarniadau a gwerthusiadau’n hollbwysig yn hytrach na disgrifio’n syml beth ddigwyddodd yn eich lleoliad.  


4. Sgiliau Ymarferol
Ar lefel 5, dylech chi fod yn gallu defnyddio/trefnu ystod o dechnegau sefydliedig o fewn y ddisgyblaeth, a chymhwyso cysyniadau ac egwyddorion isorweddol y tu allan i'r cyd-destun y cawsant eu hastudio ynddo gyntaf, gan gynnwys, lle bo'n briodol, cymhwyso'r egwyddorion hynny o fewn cyd-destun cyflogaeth. Dylech chi allu dangos sut y mae’r cysyniadau a’r syniadau sy’n gysylltiedig â’r pwnc yn berthnasol i sefyllfaoedd yn y byd go iawn a/neu mewn cyd-destun penodol.  Sut maent yn gweithio’n ymarferol?  Byddwch yn defnyddio modelau, dulliau, technegau a/neu theorïau, yn y cyd-destun hwnnw, i asesu sefyllfaoedd presennol, efallai er mwyn llunio cynlluniau neu atebion i ddatrys problemau, neu i greu arteffactau, a rhai ohonynt yn gallu bod yn greadigol.  Mae hyn yn debygol o gynnwys, er enghraifft, defnyddio arteffactau, enghreifftiau ac achosion o’r byd go iawn, cymhwyso model o fewn sefydliad a/neu feincnodi un theori neu sefydliad yn erbyn rhai eraill yn seiliedig ar feini prawf penodedig.  Dylech chi ddangos ymwybyddiaeth o gyfyngiadau cysyniadau a theorïau pan gânt eu cymhwyso mewn cyd-destunau penodol.

Canllawiau penodol i'r asesiad hwn:  Dylid adfyfyrio ar sgiliau ymarferol allweddol sy’n benodol i’ch gyrfa.  



5. Sgiliau Trosglwyddadwy ar gyfer Bywyd ac Arfer Proffesiynol 
Mae'n rhaid i’ch gwaith gyflwyno tystiolaeth o’r rhinweddau a’r sgiliau trosglwyddadwy angenrheidiol ar gyfer cyflogaeth sy’n gofyn am ymarfer cyfrifoldeb personol a gwneud penderfyniadau.  Mae hyn yn cynnwys arddangos: datblygiad proffesiynol i ddatblygu sgiliau sy'n bodoli a chaffael cymwysterau newydd fydd yn eich galluogi i gymryd cyfrifoldeb arwyddocaol o fewn sefydliadau; eich bod yn gallu dechrau a chwblhau tasgau a gweithdrefnau, boed yn unigol a/neu ar y cyd; eich bod yn gallu defnyddio cyfryngau priodol i gyfathrebu gwybodaeth, dadleuon a dadansoddiad yn effeithiol mewn amrywiaeth o ffurfiau i gynulleidfaoedd arbenigol ac anarbenigol; rhuglder mynegiant; eglurdeb ac effeithiolrwydd mewn cyflwyniad a threfniadaeth. Dylai’r gwaith fod yn gydlynol ac wedi’i strwythuro’n dda o ran ei gyflwyniad a’i drefn.

Canllawiau penodol i'r asesiad hwn: Ysgrifennu am eich adfyfyrio mewn arddull/ strwythur traethawd

· Ysgrifennwch yn Gymraeg neu Saesneg y DU ac mewn arddull busnes/academaidd briodol yn defnyddio cyfrwng sy’n addas i’r dasg. 
· Canolbwyntiwch ar y tasgau a osodir yn yr aseiniad yn unig.
· Hyd: 2000 gair (neu gyfatebol) +/- 10% (tynnir 5 o’r cyfanswm marciau os byddwch yn mynd dros yr uchafswm geiriau).
· Defnyddiwch wiriwr sillafu a gramadeg cyn cyflwyno.

Adnoddau Hanfodol:
· Adnoddau wedi'u rhestru ar Moodle
· Llawlyfr y modiwl a'r rhestr ddarllen 
· Canllaw Cyfeirio Prifysgol Cymru Y Drindod Dewi Sant
· Y meini prawf asesu isod



	
 FFURFLEN ADBORTH MYFYRWYR



Noda’r adran hon i ba raddau y mae’r meini prawf asesu yn cael eu harddangos gennych, sydd yn ei dro’n pennu’ch marc. Dangosir y marciau sydd ar gael ar gyfer pob categori sgiliau. Bydd darlithwyr yn defnyddio’r lle a ddarperir i roi sylwadau ar gyflawniad y dasg/tasgau, gan gynnwys y meysydd hynny rydych wedi gwneud yn dda ynddynt a’r meysydd a fyddai’n elwa o gael eu datblygu/gwella.

Tudalen 14 o 25


	Meini Prawf Asesu Generig 
	Marciau sydd ar gael
	Marciau 
a ddyfarnwyd

	1. Sgiliau Ymgysylltu â Llenyddiaeth

	2. Sgiliau Gwybodaeth a Dealltwriaeth

	
	

	





	
	

	
	20
	

	3. Sgiliau Gwybyddol a Deallusol

	
	

	





	20
	

	
	
	

	4. Sgiliau Cymhwyso Ymarferol

	
	

	




	
	

	
	30
	

	5. Sgiliau Trosglwyddadwy ar gyfer Bywyd ac Arfer Proffesiynol

	
	

	



	
	

	
	20
	



	Marc Asesiad (Mae marciau asesiadau’n amodol ar gadarnhad y Bwrdd Arholi.  Diben y sylwadau a’r marciau hyn yw rhoi adborth ar waith modiwl a rhoi arweiniad yn unig, nes y cânt eu cadarnhau.)
	Cosbau Cyflwyno'n Hwyr (ticiwch os yw’n berthnasol)
	%

	
	Hyd at 1 wythnos yn hwyr (Uchafswm o 40%)
	
	

	
	Dros 1 wythnos yn hwyr, (0%.)
	
	




	[bookmark: _Toc50650544]MEINI PRAWF ASESU GENERIG



	Lefel 5

	Yn unol â'r Fframwaith ar gyfer Cymwysterau Addysg Uwch, ar ddiwedd Lefel 5 bydd disgwyl i fyfyrwyr fod wedi datblygu gwybodaeth gadarn a dealltwriaeth feirniadol o'r cysyniadau ac egwyddorion a sefydlwyd yn dda ym maes eu hastudio, ac o'r ffordd y mae'r egwyddorion hynny wedi datblygu.  Byddant wedi dysgu i gymhwyso'r cysyniadau ac egwyddorion hynny yn ehangach y tu allan i'r cyd-destun y cawsant eu hastudio ynddo gyntaf, gan gynnwys, lle bo'n briodol, cymhwyso'r egwyddorion hynny o fewn cyd-destun cyflogaeth. Bydd ganddynt wybodaeth o brif ddulliau ymholi ym maes y pwnc, a gallu i fesur ymagweddau gwahanol at ddatrys problemau yn feirniadol. Byddant yn meddu ar ddealltwriaeth o gyfyngiadau eu gwybodaeth, a sut mae hyn yn dylanwadu ar eu dadansoddiadau a dehongliadau.  Byddant yn gallu defnyddio ystod o dechnegau sefydliedig i ddechrau ac ymgymryd â dadansoddiad beirniadol o wybodaeth, ac i gynnig datrysiadau sy'n codi o'r dadansoddiad hwnnw. Byddant yn gallu cyfathrebu gwybodaeth, dadleuon a dadansoddiad yn effeithiol mewn amrywiaeth o ffurfiau i gynulleidfaoedd arbenigol ac anarbenigol, a defnyddio technegau allweddol o'r ddisgyblaeth yn effeithiol. Byddant yn gallu ymgymryd â hyfforddiant ychwanegol, gan ddatblygu sgiliau presennol a chaffael cymwysterau newydd fydd yn eu galluogi i gymryd cyfrifoldeb arwyddocaol o fewn sefydliadau.  Bydd ganddynt y rhinweddau a sgiliau trosglwyddadwy angenrheidiol ar gyfer cyflogaeth sy'n gofyn am ymarfer cyfrifoldeb personol a gwneud penderfyniadau.



	Lefel 5
	METHU
	METHU FFINIOL
	BODDHAOL
(3ydd / Llwyddo)
	DA
(2.2 / Llwyddo)
	DA IAWN
(2.1 / Teilyngdod)
	RHAGOROL
(1af / Rhagoriaeth)
	EITHRIADOL
(1af / Rhagoriaeth)

	Categori
	0-29%
	30-39%
	40-49%
	50-59%
	60-69%
	70-84%
	85-100%

	Ymgysylltu â llenyddiaeth (yn cynnwys darllen, cyfeirnodi,
arferion academaidd a
gonestrwydd academaidd) 
	Fawr ddim neu ddim tystiolaeth o ddarllen a/neu mae dibyniaeth ar ffynonellau amhriodol.
Safbwyntiau a chanfyddiadau ar y cyfan heb gefnogaeth ac yn anawdurdodol.
Defnyddir arferion cyfeirnodi mewn modd anghydlynol neu ar y cyfan maent yn absennol.
	Ymgysylltu gwael â darllen hanfodol. Dim tystiolaeth o ddarllen ehangach. Yn dibynnu ar ffynonellau amhriodol, a/neu yn defnyddio ffynonellau’n ddiofal. Yn ddibynnol iawn ar wybodaeth a gafwyd drwy gyswllt â’r dosbarth. Defnydd anghyson a gwan o gyfeirio.
	Ymgysylltu ag ystod gyfyngedig o ffynonellau perthnasol a chredadwy yn bennaf. Peth esgeulustod a mân wallau.
Arferion cyfeirnodi’n amlwg ond heb eu cymhwyso’n gywir nac yn gyson bob tro.
	Ymgysylltu ag ystod briodol o lenyddiaeth, yn cynnwys ffynonellau a gyrchwyd yn annibynnol. Rhywfaint o orddibyniaeth ar destunau. Gall y cyfeirnodi ddangos mân anghywirdebau neu anghysonderau.
	Ymgysylltu ag ystod eang o lenyddiaeth, yn cynnwys ffynonellau a gyrchwyd yn annibynnol.
Detholiad o ffynonellau perthnasol a chredadwy.  Defnydd da iawn o gyfeirio, gyda dim/ychydig iawn o anghywirdebau neu anghysonderau.
	Ymgysylltu ag ystod helaeth o lenyddiaeth berthnasol a chredadwy. Cymhwyso cyfeirnodi’n gyson gywir. 
	Ymgysylltu eithriadol ag ystod helaeth o lenyddiaeth berthnasol a chredadwy. Sgiliau cyfeirio lefel uchel wedi’u cymhwyso’n gyson.

	Gwybodaeth a dealltwriaeth (Gwybodaeth gadarn a dealltwriaeth feirniadol o'r cysyniadau ac egwyddorion wedi'u sefydlu'n dda ym maes eu hastudio; gwybodaeth o brif ddulliau ymholi yn y ddisgyblaeth.) 
	Bylchau mawr mewn gwybodaeth gyda dealltwriaeth anfoddhaol, anfeirniadol o gynnwys y pwnc. Llawer o ddeunydd amherthnasol.  Anghywirdebau sylweddol. Dealltwriaeth arwyddocaol ddiffygiol o brif ddulliau'r ymholi yn y ddisgyblaeth.
	Gwybodaeth dameidiog, gyda dealltwriaeth feirniadol arwynebol yn unig. Rhai anghywirdebau sylweddol a/neu ddeunydd amherthnasol.  Dealltwriaeth anghyflawn neu rannol ddiffygiol o brif ddulliau'r ymholi yn y ddisgyblaeth.
	Gwybodaeth gyfyngedig ond digonol a dealltwriaeth feirniadol o'r cysyniadau ac egwyddorion wedi'u sefydlu'n dda o fewn maes y pwnc, gydag ychydig o fylchau yn y dewis o ddeunydd. Dealltwriaeth feirniadol gul o brif ddulliau'r ymholi. 
	Mae gwybodaeth yn rhesymol fanwl a chywir. Dealltwriaeth feirniadol dda o'r cysyniadau ac egwyddorion wedi'u sefydlu'n dda a'r prif dduliau o ymholi, gyda bylchau bach yn y dewis o ddeunydd.
	Mae gwybodaeth yn gymharol helaeth.  Mae'n dangos dealltwriaeth feirniadol fedrus o'r cysyniadau ac egwyddorion wedi'u sefydlu'n dda a'r prif dduliau o ymholi.  Ehangder a dyfnder gwybodaeth.
	Gwybodaeth ardderchog, fanwl a dealltwriaeth feirniadol iawn o'r cysyniadau ac egwyddorion wedi'u sefydlu'n dda o'r pwnc a'r prif dduliiau o ymholi. 
	Gwybodaeth eithriadol o fanwl a dealltwriaeth feirniadol neilltuol o'r cysyniadau ac egwyddorion wedi'u sefydlu'n dda a'r prif ddulliau o ymholi. Gall fynd y tu hwnt i ddamcaniaethau sefydliedig.

	Sgiliau gwybyddol a deallusol 
(Gwerthuso beirniadol a dadansoddiad o gysyniadau ac egwyddorion; dadl a barnu; terfynau eu gwybodaeth, a sut mae hyn yn dylanwadu ar eu dadansoddiadau a dehongliadau.) 
	Gwaith hollol neu bron yn hollol ddisgrifiadol. Ychydig neu ddim gwerthuso beirniadol a dadansoddiad o gysyniadau ac egwyddorion.
Wedi methu datblygu dadleuon, gan arwain at farn afresymegol neu annilys. Cyffredinoliadau neu farn heb eu cadarnhau, wedi eu gwneud heb ddefnydd o unrhyw dystiolaeth gredadwy.

	Gwaith disgrifiadol i raddau helaeth, gyda defnydd arwynebol o werthuso beirniadol a dadansoddiad o gysyniadau ac egwyddorion. Datblygiad gwan o ddadleuon a dyfarniadau. Derbynnir gwybodaeth yn anfeirniadol, defnyddia ddatganiadau cyffredinol heb fawr o dystiolaeth a barn heb sail. Syniadau weithiau’n afresymegol ac yn gwrth-ddweud ei gilydd.
	Ymgais gyfyngedig at werthuso’r cysyniadau a’r egwyddorion yn feirniadol, gan dueddu tuag at ddisgrifio.
Rhywfaint o dystiolaeth i gefnogi dadleuon a dyfarniadau ond gall y rhain fod heb eu datblygu'n ddigonol, gydag ychydig o anghysondeb / camddehongli neu fethiant i adnabod cyfyngiadau gwybodaeth yn llawn.


	Rhywfaint o werthuso beirniadol a dadansoddi cysyniadau ac egwyddorion, er yn ddisgrifiadol mewn rhannau. 
Ymwybyddiaeth yn codi o derfynau eu gwybodaeth a'u gallu i ddefnyddio tystiolaeth i gefnogi'r ddadl er gyda rhywfaint o duedd at fynegi/datgan barn yn hytrach na dadlau ar sail rheswm a thystiolaeth.
Dadleuon dilys a barn resymegol ar y cyfan. 
	Gwerthuso beirniadol cadarn a dadansoddi cysyniadau. Mae'n ddewisol yn yr ystod o dystiolaeth a ddefnyddir ac mae'n syntheseiddio yn hytrach na disgrifio. Gallu i ddyfeisio dadleuon sy'n dangos ymwybyddiaeth o safiadau gwahanol, a defnyddio tystiolaeth yn argyhoeddiadol, i gynorthwyo dadleuon priodol a dilys. 
	Gwerthuso beirniadol ardderchog a dadansoddi cysyniadau ac egwyddorion yn arwain at ddadleuon a dyfarniadau rhesymegol, wedi'u seilio ar dystiolaeth, rhesymedig. Cydnabyddiaeth fanwl o safiadau eraill ac ymwybyddiaeth gref o derfynau eu gwybodaeth.
Capasiti am feddwl annibynnol a gallu i ‘weld y tu hwnt i'r cwestiwn’, gan awgrymu rhywfaint o afael yn y maes a chysyniadau ehangach.
	Gwerthuso beirniadol a dadansoddi cysyniadau ac egwyddorion yn neilltuol.  Mae'n defnyddio tystiolaeth yn eithriadol o dda i gysylltu syniadau, ac yn cynorthwyo dadleuon a dyfarniadau rhesymegol iawn ac er perswâd. Tystiolaeth o feddwl annibynnol a gallu i ‘weld y tu hwnt i'r cwestiwn’, gan awgrymu gafael clir yn y maes a chysyniadau ehangach. Cydnabyddiaeth graff o derfynau eu gwybodaeth, a sut mae hyn yn dylanwadu ar eu dadansoddiadau a dehongliadau.

	Sgiliau ymarferol
(Cymhwyso gysyniadau ac egwyddorion isorweddol yn ehangach y tu allan i'r cyd-destun y cawsant eu defnyddio ynddo gyntaf; defnyddio ystod o dechnegau sefydliedig; cynnig datrysiadau i broblemau sy'n codi o ddadansoddi.)
	Defnydd cyfyngedig, neu ddim defnydd o ddulliau, deunyddiau, offer a/neu dechnegau sefydliedig.
Ychydig neu ddim gwerthfawrogiad o gyd-destun y cymhwyso.
Dealltwriaeth gyfyngedig o gymhwyso'r theori i ymarfer neu wneud cysylltiadau priodol rhwng y ddau.
Sgiliau datrys problemau y tu allan i'r cyd-destun y cawsant eu hastudio ynddo gyntaf. 
	Cymhwyso dulliau, deunyddiau, offer a/neu dechnegau mewn modd elfennol ond heb ystyriaeth na chymhwysedd. Gwerthfawrogiad diffygiol o gyd-destun y cymhwyso.
Dealltwriaeth wan o gymhwyso'r theori i ymarfer, gyda dim ond tystiolaeth achlysurol o wneud cysylltiadau priodol rhwng y ddau. Sgiliau datrys problemau gwan y tu allan i'r cyd-destun y cawsant eu hastudio ynddo gyntaf. 


	Ymwybyddiaeth ddigonol a phriodol ar y cyfan o ddulliau, deunyddiau, offer a/neu dechnegau.
Gwerthfawrogiad sylfaenol o gyd-destun y cymhwyso. Gwybodaeth ddamcaniaethol a dealltwriaeth wedi'u cymhwyso yn ymarferol, ond heb wneud cysylltiadau rhesymegol rhwng y ddau bob amser.
Mae'n gallu adnabod problemau a chynnig datrysiadau sylfaenol y tu allan i'r cyd-destun y cawsant eu hastudio ynddo gyntaf. 
	Cymhwyso dulliau sylfaenol, deunyddiau, offer a/neu dechnegau mewn modd da a phriodol.
Gwerthfawrogiad eglur o gyd-destun y cymhwyso. Cymhwyso cyson, cywir a rhesymegol o ddamcaniaeth i ymarfer ar y cyfan, gan wneud cysylltiadau priodol rhwng y ddau.
Mae'n gallu adnabod problemau a chynnig datrysiadau priodol ar y cyfan y tu allan i'r cyd-destun y cawsant eu hastudio ynddo gyntaf.
	Cymhwyso ystod o ddulliau sylfaenol, deunyddiau, offer a/neu dechnegau mewn modd da iawn.
Ystyriaeth dda iawn o gyd-destun y cymhwysiad, gyda dehongliadau craff. Cymhwyso cyson, cywir a rhesymegol o ddamcaniaeth i ymarfer, gan wneud cysylltiadau priodol rhwng y ddau. Mae'n gallu adnabod problemau a chynnig datrysiadau priodol y tu allan i'r cyd-destun y cawsant eu hastudio ynddo gyntaf.
Tystiolaeth o rywfaint o greadigrwydd. 
	Cymhwyso ystod o ddulliau, deunyddiau, offer a/neu dechnegau wedi'u sefydlu mewn modd datblygiedig.
Mae cyd-destun y cymhwyso yn ystyriol ac yn graff.
Cymhwyso cyson, cywir a rhesymegol o ddamcaniaeth i ymarfer, gan wneud cysylltiadau priodol rhwng y ddau. Mae'n gallu adnabod problemau a chynnig datrysiadau ardderchog, creadigol y tu allan i'r cyd-destun y cawsant eu hastudio ynddo gyntaf. 
	Lefelau eithriadol o gymhwyso a sgiliau trefnu gan ddefnyddio dulliau, deunyddiau, offer a/neu dechnegau wedi'u sefydlu.  Cymhwyso cyson, cywir a rhesymegol o ddamcaniaeth i ymarfer, gan wneud cysylltiadau datblygiedig iawn rhwng y ddau. Mae'n gallu adnabod problemau arferol ac anarferol a chynnig datrysiadau eithaf soffisitigedig, creadigol y tu allan i'r cyd-destun y cawsant eu hastudio ynddo gyntaf. 

	Sgiliau trosglwyddadwy ar gyfer bywyd ac ymarfer proffesiynol
(Cyfathrebu effeithiol mewn amrywiaeth o ffurfiau
i gynulleidfaoedd arbenigol ac arnarbenigol; y rhinweddau a sgiliau trosglwyddadwy angenrheidiol ar gyfer cyflogaeth sy'n gofyn am ymarfer cyfrifoldeb a gwneud penderfyniadau.)
	Mae'r cyfrwng cyfathrebu yn amhriodol neu wedi'i gamgymhwyso.
Gwaith wedi’i strwythuro’n wael, yn ddi-drefn, a/neu wedi’i fynegi’n ddryslyd. Defnydd gwan iawn o iaith a/neu arddull amhriodol iawn. Wedi methu gweithio’n effeithiol fel rhan o grŵp. Ychydig neu ddim tystiolaeth o'r sgiliau ar gyfer cyflogaeth sy'n gofyn am ymarfer cyfrifoldeb personol a gwneud penderfyniadau.


	Mae cyfrwng cyfathrebu wedi'i gynllunio'n wael a/neu ddim yn addas i'r gynulleidfa. 
Gwaith wedi’i gyflwyno’n wael mewn modd di-gyswllt. Mae wedi’i strwythuro’n llac, ac ar brydiau’n anghydlynol, a gwybodaeth a syniadau wedi’u mynegi’n wael yn aml. Defnydd gwan o iaith a/neu arddull amhriodol. Ymagwedd ddiffygiol at waith grŵp, gan fodloni rhwymedigaethau rhannol i eraill yn unig. Tystiolaeth gyfyngedig o'r sgiliau ar gyfer cyflogaeth sy'n gofyn am ymarfer cyfrifoldeb personol a gwneud penderfyniadau.
	Mae'n gallu cyfathrebu mewn cyfrwng addas i'r gynulleidfa ond gyda rhywfaint o le i wella. 
Cyflwyniad a strwythur yn drefnus ar y cyfan, lle mynegir syniadau / cysyniadau perthnasol mewn modd rhesymol. Gall fod diffyg cydlyniad mewn mannau. Gall weithio fel rhan o grŵp, gan fodloni’r rhan fwyaf o’r rhwymedigaethau i bobl eraill ond efallai gyda chyfranogiad cyfyngedig mewn gweithgareddau grŵp.
Mae'n arddangos y sgiliau sylfaenol ar gyfer cyflogaeth sy'n gofyn am ymarfer cyfrifoldeb personol a gwneud penderfyniadau, gyda rhai meysydd o fân wendid.
	Mae'n gallu cyfathrebu'n effeithiol mewn cyfrwng addas i'r gynulleidfa, ond gallai fod ganddo fân wallau.
Gwaith cydlynol, trefnus a chywir ar y cyfan, mewn strwythur addas ac ar y cyfan mae wedi’i fynegi’n eglur. Gall weithio’n effeithiol yn annibynnol a/neu fel rhan o dîm, gyda chyfraniadau eglur at weithgareddau grŵp. 
Mae'n arddangos y sgiliau sylfaenol ar gyfer cyflogaeth sy'n gofyn am ymarfer cyfrifoldeb personol a gwneud penderfyniadau, gyda rhai meysydd o gryfder a rhai o fân wendid.
	Mae'n gallu cyfathrebu'n dda, yn hyderus ac yn gyson mewn cyfrwng addas i'r gynulleidfa.
Mae'r gwaith yn gywir, cydlynol, rhugl, wedi’i strwythuro’n dda ac yn drefnus. Gall weithio’n effeithiol yn annibynnol a/neu fel rhan o dîm, gyda chyfraniad da iawn at weithgareddau grŵp. 
Mae'n arddangos sgiliau da iawn ar gyfer cyflogaeth sy'n gofyn am ymarfer cyfrifoldeb personol a gwneud penderfyniadau, gyda dim ond mân wendid achlysurol.
	Mae'n gallu cyfathrebu'n broffesiynol, yn hyderus ac yn gyson mewn cyfrwng addas i'r gynulleidfa.
Mae'r gwaith yn gydlynol, yn rhugl iawn ac wedi'i gyflwyno'n fedrus. Mae'n gallu gweithio'n annibynnol â blaengaredd. Lle'n berthnasol mae'n gallu gweithio'n broffesiynol o fewn tîm, gan ddangos sgiliau arweinyddiaeth fel y bo'n briodol, ac ateb rhwymedigaethau. Mae'n arddangos sgiliau ardderchog ar gyfer cyflogaeth sy'n gofyn am ymarfer cyfrifoldeb personol a gwneud penderfyniadau ac archwaeth i ddatblygu ymhellach.

	Mae'n gallu cyfathrebu gyda lefel eithriadol o uchel o broffesiynoldeb, addas iawn i'r gynulleidfa. 
Mae'r gwaith yn eithriadol o gydlynol, yn rhugl iawn ac wedi'i gyflwyno'n broffesiynol. Mae'n gallu gweithio'n eithriadol o dda o fewn tîm, gan ddangos sgiliau arweinyddiaeth. Mae'n arddangos sgiliau eithriadol ar gyfer cyflogaeth sy'n gofyn am ymarfer cyfrifoldeb personol a gwneud penderfyniadau ac archwaeth i ddatblygu ymhellach.

